**ISMÉT TAROLTAK A LEXUS CROSSOVERI**

**A világ vezető** [**környezetbarát hibrid**](https://www.lexus.hu/hybrid-2/#introduction) **prémium gyártójaként ismert Lexus modelljei hosszú ideje etalonnak számítanak a luxus crossoverek és SUV-ok piacán: 20 évvel ezelőtt éppen a japán prémium autómárka mára legendássá vált SUV-ja, az** [**RX**](https://www.lexus.hu/car-models/rx/#hero) **teremtette meg a luxus-crossoverek szegmensét, és az RX volt a világ első olyan SUV-ja is, amelyben elérhető volt a városi forgalomban akár 50-70%-ban tisztán elektromos üzemű, károsanyagkibocsátás és fogyasztás mentes közlekedést lehetővé tevő hibrid elektromos hajtás. Nem véletlen hát, hogy idén is a Lexus crossover kínálata (amely azóta már bővült az Európában még az RX-nél is népszerűbb** [**NX**](https://www.lexus.hu/car-models/nx/#hero)**-el, és hamarosan új taggal, a** [**UX**](https://www.lexus.hu/car-models/ux/#hero)**-el gazdagodik majd) vitték el a pálmát a mértékadó brit Auto Express magazin 2018-as, az olvasók véleményét tükröző Driver Power elnevezésű felmérésén**.

A neves brit Auto Express magazin 2018-as Driver Power felmérésének eredményei szerint, amelynek során több, mint 80.000 autós értékelte saját járműve teljesítményét, illetve a járműgyártók, kereskedők és szervizek által kínált szolgáltatások minőségét, az Egyesült Királyságban az autósok ismét három arany és egy ezüst minősítéssel díjazták a [Lexus](http://www.lexus.hu/) modelleket. Idén a Lexus hibrid crossover modelljei tették a legjobb benyomást az autósokra. Mind az RX 450h (amely most már idehaza és rendelhető hétüléses változatban, RX L néven) mind pedig az NX 300h első helyen végzett saját kategóriájában, vagyis a prémium nagyméretű SUV-k, illetve a prémium közepes méretű SUV-k mezőnyében. Emellett az NX a megbízhatóság és az összeszerelési minőség terén is első helyen végzett, míg a [Lexus IS](https://www.lexus.hu/car-models/is/#hero) luxus szedán ezüstérmet érdemelt ki a kompakt cégautók kategóriájában.

*„A Lexus már a kezdetektől a Driver Power tabella élén szerepel, ezért most sem meglepő, hogy a Lexus NX és RX modellek idén is saját kategóriájuk első helyén állnak. E Lexus SUV-modellek tulajdonosai nyilvánvalóan nagyon szeretik autójukat. Még jobb hírnek számít, hogy (amint az NX első helyezésből is kiderül a megbízhatóság és az összeszerelési minőség terén) ezek az autók nem szoktak elromlani, és ezt kiemelkedő eredménynek tekinthetjük.”* – fogalmaz Steve Fowler, az Auto Express főszerkesztője a Lexus által a Driver Power felmérésen elért hosszú évekre visszatekintő sorozatos sikerek kapcsán.

 *„A Driver Power eredményei az autósok valós tapasztalatain alapulnak, ezért e felmérés jó visszajelzést ad számunkra, hogy mind autóink, mind szolgáltatásaink minőségének folyamatos fejlesztését sikerrel végezzük. Az NX és RX idén elért látványos sikere segít megalapozni crossover-kínálatunk még idén megjelenő legújabb darabja, a vadonatúj kompakt UX modell jövőjét is.”*

Az idehazai is 97%-ban környezetbarát hibrid elektromos modelleket értékesítő Lexus crossoverei egyébiránt Magyarországon is tarolnak mind a magánügyfelek, mind a flottaügyfelek (különösen a vállalati felsővezetők) körében: az idei év első negyedévében a legzöldebb prémium autógyártónak tartott japán luxusautó márka eladásainak 41%-át tették ki az NX, és 25%-át vitték az RX értékesítések. Utóbbinak további lendületet adhat, hogy immáron rendelhető hétüléses változatban is (ez az első Európában kapható hétüléses Lexus). Izgalmas újdonságot jelent majd az év második felétől rendelhető kompakt crossover UX megjelenése is a márka kínálatában, ami tovább hajthatja a környezetbarát Lexus már most is szárnyaló értékesítéseit.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com